පාර්ලිමේන්තුවේ ගොඩගැසෙන පොත්වලින් සහ සී.ඩී. තැටිවලින් විශාල පරිසර විනාශයක් සිදුවන බව පරිසර අමාත්‍ය මහින්ද අමරවීර පාර්ලිමේන්තුවේදී ඊයේ ප්‍රකාශ කළා.ඔහු ඒ බව කියා සිටියේ වාචික පිළිතුරු අපේක්ෂාවෙන් යොමු කළ ප්‍රශ්ණයකට පිළිතුරු ලබාදෙමින්.මේ අතර, එක්ස්ප්‍රස් පර්ල් නෞකාව ගිනිගැනීම හේතුවෙන් සිදුවූ හානිය සඳහා වන්දි ලබාගැනීම පිළිබදව සහ ඒ සම්බන්ධයෙන් ඊයේ පාර්ලිමේන්තුවේදී අවධානයට ලක්වුණා.කෙසේ වෙතත් මුදවා ගැනීමේ ආයතනයක කණ්ඩායමක් සහ එහි හිමිකාරීත්වය දරණ ආයතනයේ කණ්ඩායම් කිහිපයක් මේ දිනවල ගිනි ගැනීමට ලක්වූ එක්ස්ප්‍රස් පර්ල් නෞකාව ඉවත් කිරීමේ කටයුතු පිළිබදව සොයා බැලීම් සිදුකරන බව සමුද්‍රීය පරිසර ආරක්ෂණ අධිකාරිය සඳහන් කළා.